
Existenţa umană reprezintă o realitate de excepţie a naturii, deoarece omul este dotat în plus 
fata de animal sau plantă, cu o viata psihică deosebit de complexă. 

Deşi viata umană se caracterizează printr-o succesiune de evenimente spatio-temporale 
unice şi irepetabile, cu aparenţă aleatorie, ea se supune unor reguli dictate de variația 
permanentă a parametrilor mediului intern ( al organismului ) cit şi de variaţia parametrilor 
mediului extern ( terestru şi extraterestru ) . 

Aceste reguli existențiale sunt determinate de necesitatea încadrării noastre în limitele 
impuse de mai multe sisteme de referință tri- şi/sau cvadridimensionale, ale căror origini se 
află în strinsa interdependenta. 

Aceste sisteme de referință existential-umane sunt ( fig.1) : 


1) Sistemul de referinţă spatio-temporal ( cvadridimensional ) , la originea căruia se află 
principiul UNIC, DIVINITATEA, CÎMPUL FUNDAMENTAL ( necunoscut şi 
nedefinibil prin prisma cunoştinţelor actuale ) . 

Un argument biologic în favoarea cvadridimensionalitatii îl constituie cazurile de 
progerie ( îmbătrânire precoce) şi nongerie ( stabilizarea biologică la o anumită 
vîrst-vezi cazul pruncului de 76 de ani din SUA ) . Acest argument pledează o dată 
în plus în favoarea apartenetei dimensiunii timp la sistemul de referinţă spatial, 
deoarece timpul se poate modifica sau nu în mod similar elementelor spațiale 
(lungime, lățime, înălțime ( grosime)) . 


2) Sistemul de referinţă informational-energetico-material (substanțial), IEM, (tridimesio- 
nal) a cărui origine este dependentă de încadrarea în sistemul spatio-temporal şi care 
este de asemenea greu de definit şi studiat, defineşte realitatea obiectivă care nu poate 
fi concepută în absenţa unuia din cele trei elemente de bază ( materia (substanţa) , 
energia şi informaţia) . 


Argumentele inseparabilitatii elementelor ce alcătuiesc acest sistem de referinţă sunt : 

a) experimentele de obţinere a vidului absolut au condus doar la obţinerea vidului foarte 
înaintat. Dacă ar fi posibilă obținerea vidului absolut atunci ar însemna că am reuşit să 
separăm materia ( substanţa ) de energie şi informaţie. 


b) experimentele de obţinere a temperaturii de zero absolut (OK) au condus doar la 
obţinerea unor temperaturi extrem de scăzute. Obţinerea lui zero absolut ar avea 
semnificaţia "disocierii" energiei de substanţă şi informatie, corpul adus la aceasta 
temperatură fiind caracterizat printr-o imobilitate a atomilor în nodurile de reţea care 
definesc structura ( în cazul în care substanţa este cristalină) . 


Cele două sisteme de referință prezentate anterior caracterizează absolut tot ce există în 
natură fiind punctul terminus al realităţii fizico-chimice. 

3) Sistemul de referinţă al reprezentării psihice spatio-temporale (cvadridimensional), la 
originea căruia se află realitatea obiectivă, dependentă direct de sistemul de referință 
IEM şi indirect de sistemul de referinţă spatio-temporal. 

Realitatea obiectivă, independentă de percepţie, este rezultatul compunerii (în 
proporţii variabile) a informaţiei, materiei (substanţei ) şi energiei, şi se află într-o 
continuă transformare constituind o unitate strict încadrabilă în spaţiul şi timpul nostru 
existențial. 

Această realitate obiectivă tricauzală este surprinsă şi de filozofia extrem orientală 
care susţine dualitatea Yin-Yang ale cărei componente variază în cadrul unui echilibru 
dinamic determinat de existenţa Vidului ( înţeles ca loc ce conţine informaţia necesară 
transformării) . 

Considerînd materia (substanţa) de tip Yin şi energia de tip Yang, putem înţelege cu 
uşurinţă faptul că lumina, spre exemplu, este de tip preponderent Yang, conținând 
fotonii de tip Yin, şi că materia este de tip preponderent Yin conţinând o energie de tip 
Yang în structura sa. Atît materia ( substanţa ) cît şi energia reprezintă suportul unei 
cantități mai mari sau mai mici de informaţie fie în modelul structural (cum se întâmplă 
în cazul materiei) fie în variaţia periodică, cvasiperiodică sau aperiodică a unor 
parametri (aşa cum se întâmplă în cazul energiei) . 


Realitatea obiectivă reflectată perceptual la nivelul psihicului uman determină apariția 
reprezentării psihice spatio-temporale, reprezentare diferită de cea reală dar echivalentă 
ei şi dependentă din acest punct de vedere de sistemul de referinţă spatio-temporal. 

Datorită acestui fapt putem să ne reprezentăm mental tridimensional (redus sau mărit 
la scară) orice obiect (ex: globul terestru sau un atom) . Sincronizarea timpului psihic 
(subiectiv) cu cel real (obiectiv) se realizează prin compararea permanentă a unităţilor 
temporale psihice cu cele reale şi ajustarea timpului subiectiv după cel obiectiv ( real), 
pentru a rămâne ancorati în realitatea obiectivă curentă. 

Sistemul de referinţă al reprezentării psihice spatio-temporale defineşte originea 

sistemului de referinţă al reprezentării psihologice, care nu poate fi conceput în afara şi 
în absenţa unuia din elementele spatio-temporalitatii psihice. 


4) Sistemul de referinţă al reprezentării psihologice (cvadridimensional) , la originea 
căruia se află rezultanta parametrilor sistemului de reprezentare psihică 
spatio-temporala , la un moment (obiectiv şi subiectiv)dat. Coordonatele acestui sistem 
de referință definesc realitatea subiectivă şi individual-particulară a momentului, fiind 
reprezentate de motivaţie, stare de veghe, senzaţii (percepții) şi afectivitate. 
Realitatea subiectivă poate îmbrăca două aspecte : 

a) Normal, atunci cînd este mereu comparată şi adaptată realităţii obiectie, permitind 
fenomenelor psihologice mici variaţii în jurul unor valori de echilibru. 

b) Patologic, atunci cînd variază independent de realitatea obiectivă dînd naştere unor 
trăiri halucinatorii care creează impresia unei vieți personale paralele celei reale şi 
ruptă de acesta din urmă. 

Un caz particular este VISUL care are la origine, ca realitate obictivă, starea fiziologică a 
individului (dependentă de factori externi şi interni) , pe de altă parte, şi informaţiile stocate în 
structuri mnezice, pe de altă parte. Realitatea subiectivă a visului are de multe ori 
caracteristicile halucinatiei, un loc definitoriu fiind ocupat de trăirea afectivă ce însoţeşte 
reprezentarea. 

Uneori visul poate fi promonitoriu şi în aceste cazuri s-a observat că intensitatea 

trăirilor emoţionale, atinge pragul obsesivă-fobic. 

În acest context visul premonitoriu poate fi explicat printr-o buclă feed-before care 

asamblează rapid multitudinea de informaţii subliminale ce accesează creierul, 

realizând pe baza lor o prognoză a unui eveniment oarecare. Energia necesară declanşării 

procesului este furnizată de gradul de implicare afectiv-emotionala a subiectului. 


Sistemul de referinţă al reprezentării psihologice aflat în strînsă interdependenta cu celelal-te 
sisteme de referință prezentate anterior caracterizează existenţa umană în toată complexitatea ei 
putând fi considerat punctul terminus al realităţii complexe percepute 
de fiecare individ. 

Pînă în acest punct am definit realitatea complexă " aferentă" , deci etapele perceperii 
individuale a realităţii înconjurătoare. 


De aici înainte vom încerca să definim, utilizând aceleaşi sisteme de referință, modul în care 
omul, utilizând capacitățile psihologice şi parapsihologice de care dispune, poate modifica 
conform realităţii subiective, elementele realităţii obiective (fig.2 ) . 

Considerăm pentru aceasta în cadrul sistemului de referinţă al reprezentării psihologice, 
realitatea subiectivă ca origine şi coordonatele motivaţie, stare de veghe,senzatii (percepții) 
şi afectivitate, în proporţiile care definesc această realitate. 

În acest sistem de coordonate, pornind de la realitatea subiectivă putem modifica voluntar şi 
conştent "vechea" origine ( Po) a sistemului de referință al reprezentării psiholo- 
gice, în sensul dorit de noi. 

Sistemul de referinţă a reprezentării psihologice permite determinarea coordonatelor 
reprezentării unei realităţi subiective personale şi particulare (RRSP ) . 

Spre exemplu, pe baza senzatiilor şi perceptiilor cunoscute şi stocate în memorie putem să 
retrăim anumite experienţe trecute cu o intensitate determinată de o anumită motivaţie şi de o 
anumită implicare afectiv-emotionala. 

La rîndul ei reprezentarea realităţii subiective particulare poate constitui originea sistemului 
de referinţă al reprezentării particulare spatio-temporale ( RPST) care ne permite 
să ne reprezentăm o realitate abstractă, bazată mai mult sau mai puţin pe elemente concrete 
sau concretizabile. 

Această realitate abstractă (RA) este motivată, percepută şi reprezentată spatio-temporal, 
fiind cu alte cuvinte dependentă de sistemul de referinţă ce are ca origine realitatea subiectivă 
şi de cel care are ca origine realitatea particulară. 

Un exemplu al realității abstracte astfel determinate îl constinuie modul de gîndire creatoare 
al inventatorului care pornind de la o realitate subiectivă particulară (dorinţa de a 
imagina un obiect nou, de utilitate particulară sau generală) ajunge să creeze mental acel 

obiect ( mecanism, schemă de funcționare, concept) care este viabil la început doar în mintea 
creatorului său . 
Realitatea abstractă (RA) la rîndul ei poate constitui originea sistemului de referință IEM- 
obiectual care permite determinarea unei noi realități obiective (ROI). 
Noua realitate obiectivă (RO 1) va constitui originea unui sistem de referință spatio-temporal 
real care coincide cu primul sistem de referinţă descris în această prezentare. 

Această dependenţă este explicabilă prin faptul că orice realitate obiectivă prezintă coordo- 
nate spatio-temporale reale proprii. 

Din cele de mai sus rezultă faptul că fiinţa umană, dotată cu rațiune este singura vieţuitoare 
terestră care reuşeşte să închidă ciclul ce are ca limite pe de o parte realitatea obiectivă 
(spatio-temporala şi informational-energetico-materiala) şi pe de altă parte realitatea subiectivă 
( 8 reprezentării ). 


Avînd la bază sistemul n-dimensional prezentat mai înainte, să încercăm în continuare să 
explicăm cîteva fenomene naturale încadrate în tipologia normală şi paranormală. 


Să începem cu discutarea lumilor paralele. 


Existenţa lumilor paralele poate fi argumentată utilizînd ca model primele două sisteme de 
referință (sistemul de referință spatio-temporal şi sistemul de referință IEM) . Astfel dacă în 
sistemul de referinţă spatio-temporal considerăm la un moment dat că există o cantitate de 
informaţie şi energie constantă şi că numai cantitatea de substanţă variază, valorile acestei 
variabile vor determina existenţa unei infinitati de lumi paralele într-un plan determinat de 
valorile posibile ale coordonatelor spaţiale. Cu alte cuvinte putem spune că în acelaşi moment 
pot coexista independent n-lumi materiale nesuperpozabile sau n-realitati obiective nesuper- 
pozabile. 

În mod similar putem considera existenţa a n-lumi energetice şi n-lumi informaţionale. 

În contextul prezentat anterior existenţa acestor "lumi paralele" apare ca naturală şi 
"normală". Paranormalitatea apare atunci cînd planurile acestor lumi se intersectează într-un 
punct care defineşte o realitate obiectivă particulară, mai puţin obişnuită dar naturală în care 
unii parametrii de manifestare coincid. 


Să utilizăm ca exemplu aşa numitele comunicări cu spiritele prin rapsuri (bătăi) , inteligi- 
bile în condiţiile stabilirii unui cod comun de comunicare. În acest caz elementele comune 
celor două "lumi" sunt cele informaţionale şi într-o oarecare măsură cele energetice ( energie 
mecanică şi acustică ) . 

Fenomenele sunt clasificate ca paranormale de ambii subiecţi ce "trăiesc" o astfel de 
experienţă, deci atît subiectul din " lumea noastră" cit şi cel din " lumea paralelă " cu care 
comunicăm va cataloga, în lipsa unei cunoaşteri adecvate, fenomenul ca straniu. În mod 
similar, informaţia transmisă într-un sens sau altul va prezenta un caracter de absolută noutate 
avînd multe elemente de stranietate, deoarece deşi experienţa existenţei este specifică 
sistemului de referinţă spatio-temporal şi a celui IEM, prezintă multe elemente inedite, datorită 
influenţei exercitate de un plan existential preponderent, diferit fata de planul existential al 


subiectului cu care se realizează comunicarea. 

Cu toate acestea elementul catalizator care permite o astfel de comunicare este tocmai 
aparteneta şi dependenţa "lumilor paralele" de sistemele de referință descrise anterior, ce 
determină interferența pe coordonatele ce caracterizează realitatea obiectivă a momentului 
respectiv (atît pentru o "lume" cit şi pentru cealaltă) . 

În mod similar poate fi abordat fenomenul numit poltergeist care are loc numai în prezenţa 
unei persoane cu capacităţi de receptor-inductor, adică în prezenţa unei persoane care 
"potentata" de o entitate aparţinând unei lumi paralele poate declanşa complexul de fenomene 
ce caracterizează poltergeistul. 

Nu este exclus, ba chiar este foarte probabil, ca simultan cu fenomenele de poltergeist din 
"lumea noastră" să se producă fenomene de o straneitate asemănătoare şi în "lumea paralelă" 
implicată, deoarece condiţiile de "penetrare" dintr-o lume în alta sunt în egală măsură 
îndeplinite. 


Un alt fenomen parapsihologic interpretabil prin prisma sistemelor de referinţă incluse 
unele în altele, este cel legat de materializare şi dematerializare care depinde de variația 
parametrilor realităţii obiective în cadrul sistemului de referință IEM. 

Pentru înţelegerea fenomenelor implicate să apelăm la o analogie simplistă cu stările de 
agregare ale apei. 

Astfel, în orice stare de agregare (solidă, lichidă, gazoasă (vapori )) apa îşi păstrează 
formula moleculară de bază , H2 O. 

Aflată în fază de vapori, apa este detectabilă în special cu ajutorul higrometrelor ( aparate 
ce măsoară umiditatea) . Moleculele H2 O, aflîndu-se la distanţe apreciabile, sunt foarte slab 
legate unele de altele avînd o comportare cvasiindependentă ce le permite să interacţioneze 
deosebit de uşor cu alte substanţe. 

Încadrând această stare de agregare a apei în sistemul IEM putem spune că avem de-a face 
cu o stare preponderent energetică a H2 O în care proporția de substanţă (H2 O) pe unitatea de 
volum şi informaţie ( ce determină structurarea moleculară ) este deosebit de redusă. 

La scăderea temperaturii cu un anumit număr de grade, care în sistemul de referinţă IEM 
semnifică o reducere a componentei energetice, apar vaporii de apă, care în atmosferă capătă 
un aspect alb difuz, translucid ( ceața sau norii ) şi care se caracterizează printr-o densitate 
moleculară mai mare pe unitatea de volum şi grade de libertate mai mici pentru molecule 
(cu alte cuvinte creşte proporţia şi gradul de structurare după model informational propriu). 

Dacă temperatura scade în continuare, deci componenta energetică din sistemul IEM se 
reduce din nou, apar centri de condensare care determină formarea picăturilor de apă, deci 
asamblarea unor structuri ce conţin 2-3 molecule de apă. 

Aceste structuri se caracterizează printr-o densitate moleculară mai mare pe unitatea de 
volum (deci creşte proporţia de substanţă în sistemul de referință IEM) şi o informaţie de 
structurare mai mare(în acelaşi sistem de referință). În consecinţă energia acestor structuri 
scade, deci stabilitatea lor în timp creşte. 

Atunci cînd întreaga masă de vapori se transformă în apă (ca urmare a scăderii tempera- 
turii), proporția de substanţă, informaţie şi energie devine caracterizantă pentru starea de 
agregare lichidă. 

Micsorarea temperaturii lichidului conduce la apariţia unor noi centru de condensare, care 
semnifică o nouă creştere a densităţii moleculelor de apă pe unitatea de volum şi o nouă 
structurare a acestora (datorată asocierii a 5-8 molecule de apă) , pentru ca în final să se ajungă 
la faza de gheaţă care conţine un maximum de densitate moleculară şi o informaţie de 
structurare maximă căreia îi corespunde în sistemul de referință IEM un minimum de energie şi 
o maximă stabilitate. 

Înainte de a utiliza acest exemplu în susţinerea teoriei următoare, trebuie să mai amintim că 
procesele descrise mai sus sunt reversibile şi că există un punct triplu al apei ce permite coexis- 
tenta simultană a celor trei stări de agregare ( solidă, lichidă şi gazoasă ) . 

Abordând fenomenele de (materializare) şi (dematerializare) în mod similar, putem afirma 
că în timp ce în lumea nevie ele pot fi comparate cu fenomenele de sublimare în care fazele 
intermediare nu sunt perceptibile datorită vitezei proceselor şi vitezei lor de desfăşurare, în 
lumea vie aceste fenomene se desfăşoară cu viteze diferite în strictă dependenţă de legi insufi- 
cient precizate încă. 

Astfel modificarea proporţiilor informaţiei, materiei (substanţei) şi energiei în sistemul IEM 
poate avea loc lent (aşa cum se întâmplă în mod obişnuit în maeria vie), rapid (în cazul materia- 
lizărilor din cadrul şedinţelor spiritiste sau a fenomenelor de aport de substanţă) foarte rapid 
(cvasiinstantaneu) atunci cînd se manifestă ca fenomene de combustie spontană. 


Să ne ocupăm pe rînd în continuare, de fiecare din cazurile prezentate mai sus. 

Modificarea lentă a proporţiilor informaţiei, materiei (substanţei) şi energiei este caracteristică 
proceselor vitale, entropice, în cadrul cărora de la naştere şi pînă la moarte cantitatea de 
informatie structurată conținută de sistemele biologice creşte continuu (dar nu şi constant) , la 
început alături de cantitatea de substanţă, apoi în detrimentul ei şi permanent invers 
proporțional cu cantitatea de energie a sistemului. 

Astfel, înainte de apariţia embrionului, în jurul zonei în care urmează ca acesta să se formeze, 
se poate observa electronografic, o intensă activitate energetică (înregistrată ca"aura"). 

Pe măsură ce embrionul creşte, are loc o diminuare progresivă a extinderii şi intensității aurei 
concomitent cu creştera şi structurarea masei materialului biologic. 

În momentul naşterii, raportul dintre aura energetică şi componenta material-informaţională 
devine subunitar şi valoarea lui continuă să scadă pe măsura dezvoltării individului. 

Pe măsură ce organismul creşte şi se dezvoltă, proporţia de materie ( substanţă ) creşte, 
amplificându-se totodată şi nivelul ei de organizare care înglobează tot mai multă energie în 
structurile nou formate. 

Revenind la exemplul apei, creşterea şi dezvoltarea organismului poate fi asimilată 
transformării apei din fază de vapori în faza lichidă. 

Ajuns în faza de dezvoltare maximă d.p.d.v. material, cantitatea de substanţă rămîne în 
aparenţă între limite constante, dezvoltarea continuînd numai pe seama înglobării energiei în 
structuri din ce in ce mai perfecționate (deci creşte cantitatea de informaţie care determină 
înglobarea energiei in materia existentă ) . 

Această etapă poate fi asimilată cu apariţia centrilor de solidificare din apă, caracteristică 
fazei de trecere a apei din stare lichidă în stare solidă. 

La fel ca şi cazul apei, materia biologică prezintă o "limită de condensare", limită sub care 
îşi pierde calitatea biologică devenind materie nevie ( asimilabilă gheții, în cazul apei ) . 

În momentul atingerii acestei limite, cantitatea de materie, energie şi informaţie devine 
constantă, organismul moare şi este supus destructurării dictate de intervenţia factorilor externi 
ce acționează asupra tuturor corpurilor nevil. 

Destructurarea se realizează prin disocierea elementelor componente, şi această disociere 
este însoțită de eliberarea de energie-informationala, specifică corpului respectiv. Această 
energie-informationala este cuantificată şi poate cataliza reacţii specifice care să conducă la noi 
structuri materiale (substanţiale) . 

În încheierea acestei exemplificări este necesară precizarea că fenomenele descrise mai sus 
se desfăşoară între limite strînse asemănătoare din acest p.d.v. cu punctul triplu al apei. 

Apelând la aceeaşi analogie ca în exemplul de mai sus, putem afirma că fenomenul 
combustiei spontane este foarte asemănător cu cel al sublimării unor substanţe chimice ( ex: 
iodul, naftalina) deosebirea între aceste două procese fiind aceea că fenomenul de sublimare 
are loc la creşterea semnificativă a temperaturii în timp ce combustia spontană se face la o 
temperatură relativ scăzută ne afectând substanţele înconjurătoare. 


Cu toate că modelul propus mai poate oferi explicaţii pentru multe din fenomenele 
paranormale cunoscute în prezent, în cazul lucrării de fata ne vom opri aici, urmând ca celelalte 
fenomene să-şi capete explicaţia la momentul potrivit. 

fig.1 LEGĂTURA REALITATE OBIECTIVĂ — 
- REALITATE SUBIECTIVA 

ከ9. 2 DEPENDENȚA REALITĂȚII OBIECTIVE DE CEA 
SUBIECTIVĂ 


